Държавен вестник, бр. 59, 2020 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  59
ношение на преминаването на грани­
цата – гранична полиция, митници, 
органи за граничен фитосанитарен и 
ветеринарен контрол и др.
Член 3
Компетентни органи
(1) В съответствие с националното законо­
дателство Страните определят следните 
компетентни органи за прилагането на 
това Споразумение:
– за правителството на Република Бъл­
гария: Министерство на вътрешните 
работи – Главна дирекция „Пожарна 
безопасност и защита на населението“;
– за правителството на Република 
Сърбия: Министерство на вътреш­
ните работи – Сектор за извънредни 
ситуации.
(2) Страните взаимно се информират пис­
мено за адресите и данните за контакт 
на компетентните органи по ал. 1, както 
и за точките за контакт, които трябва да 
бъдат на разположение по всяко време.
(3) Страните взаимно се информират писме­
но по дипломатически път за възможни 
промени на компетентните органи не 
по-късно от 30 дни от деня, в който са 
извършени промените.
(4) Органите, посочени в ал. 1, са оправомо­
щени да установят директни отношения 
в хода на прилагането на това Спора­
зумение, като за тази цел разработят 
стандартни оперативни процедури за 
оказване на помощ.
Член 4
Форми на сътрудничество
(1) В рамките на настоящото Споразумение 
и в съответствие с националните зако­
нодателства Страните си сътрудничат 
на основата на равенство и взаимна 
изгода чрез:
а) оказване на помощ при поискване в 
случай на бедствие или заплаха от 
настъпването му;
б) обмен на информация, техниче­
ска документация, методологична и 
друга литература, видео- и снимков 
материал, отнасящи се до превен­
цията, готовността и реагирането 
при бедствия, както и информация 
за законодателството;
в) организиране и провеждане на съв­
местни експертни срещи, семинари, 
конференции и учения; организиране 
на обмен и обучения на експерти, 
включително обмен на лектори и 
обучители от съответните учебни 
центрове и институции по искане на 
всяка от Страните, както и обмен на 
опит и добри практики;
г) съвместно планиране, разработване 
и изпълнение на проекти и научни 
разработки в областта на превенци­
ята, готовността и реагирането при 
бедствия.
(2) В хода на прилагането на това Спора­
зумение компетентните органи могат 
да установят и други форми на сътруд­
ничество, включително създаване на 
работни групи.
Член 5
Задължение за уведомяване за опасности
(1) Страните се информират взаимно за 
опасности и потенциални бедствия, 
които могат да засегнат държавата на 
другата Страна. Всяка Страна на своя 
територия събира необходимите данни 
и информация относно опасности и 
потенциални бедствия, които могат да 
засегнат държавата на другата Страна, 
и ги изпраща директно на компетент­
ния орган на другата Страна, посочен 
в чл. 3 на настоящото Споразумение.
(2) Информацията, посочена в ал. 1, съ­
държа описание на опасността или 
събитието, данни за мястото, времето, 
мащаба, последиците и предприети­
те мерки. Информацията може да се 
предостави писмено или устно. Устно 
предоставената информация трябва да 
бъде потвърдена писмено. 
Член 6
Съвместни мерки за защита
С цел да предотвратят или намалят обща 
опасност Страните планират и предприемат 
съответните съвместни мерки за защита.
Член 7
Искане и предоставяне на помощ
(1) Помощ може да се оказва чрез изпра­
щане на спасителни екипи и експерти, 
както и чрез предоставяне на средства 
за подпомагане за нуждите на засегна­
тото население. 
(2) В случай на бедствие една от Страните 
може да изпрати искане за помощ до 
другата Страна.
(3) Искането за помощ се отправя в уст­
на или писмена форма на английски 
език. Устното искане трябва да бъде 
потвърдено писмено. Искането за по­
мощ съдържа:
а) вид, мащаб, място, време и текущо 
състояние на бедствието; данни за 
институциите и лицата, с които да